Margus Kirja, Jõelähtme koguduse õpetaja:  Soodsamad tingimused loob teenistusleping täpselt nii suures osas, nagu laekub kirikuvalitsuselt palgalisana. Kuigi sellest matemaatilisest tehtest saadav summa ei pruugi tagada iseenesest veel mingeid soodsamaid tingimusi, sest kogudusele võib olla väljakäidav summa ikkagi maksimaalseks  ülempiiriks ning sellega ei pruugi kaasneda võimalusi maksta teistele töötegijatele igakuist palka.  Jõelähtme koguduses see praegu nii kipub olema, usun, et paljudes teisteski maakogudustes. Koguduse eelarve ja kirikuvalitsuse toetus lubavad küll vaimulikule maksta pisut suuremat palka, aga muud võimalused on jätkuvalt suhteliselt ahtakesed.